CELEX: 62009TN0076
Language: sk
Date: 2009-02-16 00:00:00
Title: Vec T-76/09: Žaloba podaná 16. februára 2009 – Mundipharma/ÚHVT – Asociación Farmaceuticos Mundi (FARMA MUNDI FARMACEUTICOS MUNDI)

1.5.2009   
            
            
               SK
            
            
               Úradný vestník Európskej únie
            
            
               C 102/27
            
         Žaloba podaná 16. februára 2009 – Mundipharma/ÚHVT – Asociación Farmaceuticos Mundi (FARMA MUNDI FARMACEUTICOS MUNDI)
   (Vec T-76/09)
   2009/C 102/41
   Jazyk žaloby: angličtina
   
      Účastníci konania
   
   
      Žalobkyňa: Mundipharma GmbH [Limburg (Lahn), Nemecko] (v zastúpení: F. Nielsen, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Asociación Farmaceuticos Mundi [Alfafar (Valencia), Španielsko]
   
      Návrhy žalobkyne
   
   
               —
            
            
               zrušiť rozhodnutiu druhého odvolacieho senátu Úradu pre harmonizáciu vnútorného trhu (ochranné známky a vzory) z 1. decembra 2008 vo veci R 852/2008-2 a
            
         
               —
            
            
               zaviazať ÚHVT na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: obrazová ochranná známka „FARMA MUNDI FARMAESUTICOS MUNDI“ pre výrobky a služby zaradené do tried 5, 35 a 39 – prihláška č. 4 841 136.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: zápis ochrannej známka Spoločenstva „mundi pharma“ č. 4 304 622 pre výrobky a služby zaradené do tried 5 a 44.
   
      Rozhodnutie námietkového oddelenia: čiastočné zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady (ES) č. 40/94 z dôvodu, že odvolací senát nesprávne rozhodol o neexistencii podobnosti medzi výrobkami a/alebo službami, ktoré tieto dve ochranné známky označujú.